Saak teen Marikana-mynwerkers tot Februarie uitgestel | Maroela Media
Van die 17 Marikana-mynwerkers wat tereg staan op verskeie aanklagte in verband met die onwettige staking in 2012 (Foto: ANA)
Anele Zonke en 16 ander Marikana-mynwerkers wat tereg staan op verskeie aanklagte wat verband hou met ŉ gewelddadige staking in 2012, het Vrydag vlugtig in die Noordwes-hooggeregshofsitting in Mogwase verskyn.
Die saak teen hulle is tot 10 Februarie uitgestel weens ŉ aansoek wat hulle by die hooggeregshof in Pretoria ingedien het. Die groep het die hof versoek om Shaun Abrahams, voormalige nasionale direkteur van openbare vervolging, se besluit om hulle te vervolg, te hersien. Die aansoek is nog nie aangehoor nie.
Zonke, Xolani Nzuzu, Simphiwe Booi, Khanyile Kanyise, Mzoxolo Magidiwana, Samekelo Mkhize, Amanda Nogwaza, Thobile Tyobeni, Mzukisi Soyini, Bongile Mpotye, Zamikhaya Ndude, Sithembele Sohadi, Loyiso Mtsheketshe, Zolile Honxo, Zwelitsha Mtshena, Mziwanele Mxinwa en Mzoxolo Zukulu staan tereg op 26 aanklagte, waaronder poging tot moord, moord, opsetlike saakbeskadiging, roof, die onwettige besit van ŉ vuurwapen en ammunisie.
Die klagtes hou verband met die moord op 10 persone voor 16 Augustus 2012, die dag waarop 34 mynwerkers deur polisiebeamptes doodgeskiet is tydens ŉ onwettige staking by die Lonmin-platinummyn.
Die staat voer aan die groep het onder andere twee polisiebeamptes, twee Lonmin-veiligheidswagte en drie niestakende werkers vermoor.
Altesaam 19 mynwerkers is aanvanklik in hegtenis geneem, maar beskuldigde 10, Majeke Nonkonyana, en beskuldigde 6, Dlunga Tholakele, is intussen oorlede. Dlunga, ook bekend as Bhele, is op 17 Oktober 2017 in sy plakkershuis in die Nkaneng- informele nedersetting doodgeskiet.
Hannah · 4 weke gelede
Hoeveel miljoene, asookl hoftyd moet nog aan dié saak en ander “hangende” sake spandeer word.
Hierdie hofsaak steun ek – die beskuldigdes is die wat die polisiemanne/sekuriteits mense doodgemaak het voor die Marikana insident en wat amper geen aandag gekry het as gevolg van die Marikana insident.
Die polisiemanne/sekuriteits mense se families moet ook geregtigheid kry.
Betaal elkeen R10 mil vir pyn en lyding en laat hulle in vrede gaan :(
Dr Phil · 4 weke gelede
Ten minste het ‘n paar van die beskuldigdes reeds maksimum vonnis ontvang…
Judge Dredd, ek is 100% tov geregtigheid vir die slagoffers in dié saak, my punt is die vertragingstaktiek wat ‘n norm geword het in strafsake. Dít kos die land miljarde.
Hoekom dink kriminele moet saak tersyde gestel word. Hul was mos sterkmanne gewees so hul moet gestraf word. dankie tog vi dai wie reeds oorl is
JohanR · 4 weke gelede
Waaneer verskyn Cyril Ramaphosa in die hof, omdat hy die katalisator, of vonk was wat dit alles in beweeging gesit het? Nee wag soe bietjie. Wat se ek nou? ANC’s verskyn moet nooit in die hofe nie, en behalwe vir soe een of twee waar dit nou rerig nie vermy kon word nie, gaan nooit tronk toe nie. Viva ANC, viva!!
Jdb · 4 weke gelede
En wat van Malema wat die myners opgestook het? Sy aanhitsing daar het direk gelei tot die hele gemors
JP · 4 weke gelede
Ek verstaan nie, die mense begin ‘n geding en dan is hulle te lafhartig om pa te staan, sluit die saak hulle mors belastingbetalers se gebede
Betaal die mense wat nie Wil werk nie AF. Daar is Baie wat bid vir werk